Erik Schwensen Dæhlin

**Erik Schwensen Dæhlin** (født 14. juni 1976 i Oslo) er en norsk komponist og scenekunstner. Han har sin utdannelse fra Musikkonservatoriet i Tromsø (slagverk), Statens kunstakademi i Oslo og Norges musikkhøgskole (komposisjon). Ved sistnevnte studerte han med Olav Anton Thommessen, Asbjørn Schaathun og Henrik Hellstenius, og han avsluttet sine komposisjonsstudier ved institusjonen høsten 2006. Han har vært virksom som komponist siden 1997.

Som slagverker har Dæhlin medvirket i konstellasjoner innen både det rytmiske og klassiske musikkfeltet, blant annet i ensemblene NING og Puls, samt i performanceprosjektet SPLOING.

I sitt virke som komponist har Dæhlin vært spesielt opptatt av instrumental- og musikkteatersjangrene, der utøverens performativitet utspilles i og forbi det musikalske materialet, og i sammenheng med den fremføringsformen som benyttes. Av ham selv sett som ulike hybride kunstverk, hvor det kompositoriske og regimessige arbeidet består i å sette en rekke lydlige, visuelle og tekstlige materialer i spill. Dette kommer til uttrykk i verker som *Our Picture is Continuous Fractions*, *Bildebeskrivelse*, *On Return to Scale*, *Desiring Machines*, *Absence is the Only Real* og *Forvandlinger*.

Dæhlin har komponert både solo- og kammermusikkverker, i tillegg til elektroakustisk musikk. Han har komponert verker for blant andre Karin Hellqvist, Håkon Stene, Ingfrid Breie Nyhus, Kringkastingsorkesteret, MiNensemblet, Oslo Camerata, Ensemble neoN, Liv Glaser, NING, Pinquins, BIT20 Ensemble og Oslo Sinfonietta. Hans musikk har vært framført ved ISCMs (International Society for Contemporary Music) World Music Days i Hong Kong, Nordic Music Days og en rekke andre europeiske scener.

## Produksjon
### Verkliste (utvalg)
* *from the Hinterland Archives* (2017)
* *Vortex Room* - a concert installation (2015)
* *Den tredje, første, andre, syvende og åttende dagen* - piano pieces
* *Den åttende dagen* - an installation
* *The Escape Goat* - for guitar duo (2015)
* *Avstandsriss* - an archive project with Ingfrid Breie Nyhus (2014)
* *Nasjonalcollage -* anno 2014. For marching band and choir (2014)
* *Absence is the Only Real* - a concert installation with Håkon Stene (2014)
* *Portraits* - a serie of shorter pieces for chamber ensemble and sound (2014 -)
* *Desiring machines*: An experimental opera (2013)
* *on return to scale*  (2013)
* On Transposing Distance for Karin Hellqvist (2012)
* *Double Portrait of Erika* (2*(*010)*)*
* *fembot bacchanale* (2010)
* *Disparate Scenes* : For chamber ensemble of eight instruments and electronics (2009)
* *Singing on a Bench* solo viola (2009)
* *Saturation is that* For ensemble and sound (2008)
* *Klokkeklanger* Based on Edvard Grieg's "Klokkeklang" (2007)
* *Reading The Lips Of Mr. M* : Instananés No. 4 (2006)
* *Mozart, You & Me* or string sextet (2006)
* *Head On* (2006)
**Traces et Instantanés* (1998-2005)
* *Triptych For Radio*  Orchestra
* *Prés Du Passage* (1999/2005)
* *Chyth : Micromelodrama* (2004)
* *Passage Barré* : For flutist/performer and electronics (2004)

### Diskografi
* Ning Trio, *Works by Barrett, Hagen, Buene, Aagaard-Nilsen, Apollyon* (2004)
* Ingfrid Breie Nyhus, *Stille-stykkje* Kielland/Dæhlin – Neoclassical/contemporary piano music based on Norwegian folk myths, songs and dances (2015)

## Referanser

 
## Eksterne lenker
*  
* Verkliste fra NB noter 
* Erik Dæhlin på Vimeo
* Medlem av Norsk Komponistforening